5 HÉT AZ IDÉNYZÁRÓ FUTAMIG
Szia!
Szia, drágám! Hogy vagy?
Jól, köszi!
Csak szólok, hogy...
Szia, Geri!
- Ki az? Nem láttam. - A Netflix.
Szia, Netflix!
Akkor forog a kamera.
Megkérnélek, hogy állj ide.
Lenne pár mondat.
Előre nézzek?
Egyenesen a kamerába.
- Hova lesz ez? - A vegasi Gömbre vetítik ki.
A pálya fölé fogtok tornyosulni.
Ti lesztek a vegasi óriások.
Értem.
Felvétel!
A világ legnagyobb színpadán...
Sosem látott küzdelem jön.
„Minden hiba végzetes lehet.”
„Mindig a hiba lehet a végzet.”
„Minden hiba végzetes lehet”, oké.
Mindig a hiba lehet...
A neontáblák vakító fényében...
Óriási a tét.
Veszedelmes játék ez.
És nem tudni, mi lesz a vége.
Rajtunk a világ szeme.
Indulás!
Minden idők legvadabb Forma–1-es szezonja.
Bombahír!
Lewis Hamilton 2025-től a Ferrarinál folytatja.
Egymást érik a meglepetések.
Minél magasabbra jutsz, annál többen akarnak hátba szúrni.
Bassza meg!
Daniel Ricciardót kirakta a Red Bull fiókcsapata.
- Azóta mosolygok. - Senki sem számított rá.
Arrivederci!
És ne feledjük Flavio Briatore váratlan visszatérését!
Az utolsó négy versenyen dől el minden.
Lando és Max harcol az egyéni világbajnoki címért.
Két barátból lett rivális!
- Pengeélen táncolnak. - És összeérnek!
Jézusom!
Az szép, basszus!
Hosszú idő után először háromesélyes a konstruktőri bajnokság,
és a Red Bull vesztésre áll.
Nem bírom tovább.
Ég a jobb hátsó!
Ha ez így megy tovább, rábaszunk.
A szezon vége óriási durranás lesz.
Szakad az eső.
Kurvára megmondtam!
Nem látok.
Konkrétan úszok az egyenesekben!
FORMULA 1: HAJSZA A TÚLÉLÉSÉRT
VÉGJÁTÉK
Azta, micsoda pasi!
Melyik? A fehér fejpántos?
Aha, nagyon helyes.
Gyors, mi?
És a Suns nyer a hosszabbítás után.
Ez tök jó buli!
Jó úgy meccset nézni, hogy nincs számodra tétje, nem?
Csak élvezed.
- A Red Bull miatt sem izgulsz, nem? - De.
Egy kicsit.
Pláne ebben a szezonban.
Igen.
Rendkívül nehéz évünk van.
Rém magasan van a mérce.
A tavalyi szezonhoz mérve nyilván csalódás az idei.
És hogy vagy?
A szezon első fele remekül alakult,
de a második felében komoly gödörbe kerültünk.
- Próbálunk kikecmeregni belőle. - Kemény.
Igen.
Borzasztó nehéz lesz megvédeni a konstruktőri címet,
de az utolsó percig küzdünk.
A pilóták versenyében sem dőlhetünk hátra.
Christian jövője veszélybe kerülhet a csapatnál,
ha valami miatt nem jönne össze legalább az egyik bajnoki cím.
Ebben a sportban egy pillanatra sem enyhül a nyomás.
Folyamatosan koncentrálnunk kell.
Ennyire még sosem voltunk sebezhetőek.
De nem adjuk fel harc nélkül a bajnokságot.
Pillanat!
Látszik az a csomó cucc, amit itt hagyott az exem.
Gyerekkorom óta arról álmodom, hogy világbajnok legyek.
Az autónk gyorsabb, mint valaha, szóval...
itt az alkalom.
Sikerült elkapnom a ritmust,
és úgy érzem, top formában vagyok.
De Max az ellenfelem, aki...
talán minden idők legjobb Forma–1-es pilótája.
Mindig ráparázok a bepakolásra.
Stresszes.
Úgy érzem, le tudom győzni Maxet.
Harcra fel!
21. FUTAM SÃO PAULO - BRAZÍLIA
Üdvözlöm önöket a 2024-es idény 21. állomásán!
Vágj komoly képet! Vesz a Netflix.
Hülye barom!
Jó sok landinhót látok.
Bom dia!
Szabad egy képet, Norris?
Norris? George Russell vagyok, nem Lando Norris.
Jaj, elnézést!
Óriási Forma–1-es rajongó lehet.
Nagy szeretettel üdvözlök mindenkit a pilóták sajtótájékoztatóján.
Nagyot fordult a világ a Red Bull-lal.
Ez lehet az a hétvége,
ahol Lando felé billenthet a mérleg nyelve.
Max, kezdjük veled!
A mexikói futamon nagyon keményen versenyeztél.
Ezúttal más stílusra számíthatunk tőled?
Ez a 10. szezonom. Háromszoros világbajnok vagyok.
Tudom, mit csinálok.
Gyerünk, Lando! Te leszel a világbajnok!
Nagy a pontkülönbség,
de amilyen formában van a csapat,
Landónak oda kell pörkölnie.
Kötelező a pole.
VASÁRNAP - IDŐMÉRŐ
Hamarosan kezdődik az időmérő São Paulóban.
Rádiópróba, Oscar.
Működik.
Két perc múlva kezdünk.
Ömlik az eső.
Vajon mire számíthatunk ebben az ítéletidőben?
Azt a picsa! Konkrétan úszok az egyenesekben.
Mint egy hajó.
A pilótáknak rá kell éreznie,
mi az a maximális tempó, amivel még a pályán tudnak maradni.
Jól vagy?
Elbasztam.
Elfékeztem az egyes kanyart. Érdemes még erőltetni?
Igen, most kell menni.
Nem látok semmit. Valami ötlet?
Bassza meg! Katasztrofálisak a körülmények.
Érkezik Lando Norris.
A világbajnoki esélyei szempontjából kulcsfontosságú kör következik.
Milyen a pálya?
Itt-ott áll a víz.
Értem. Figyelj a fékezési pontokra!
Vettem.
Lando, szerintünk öt perc múlva lesznek a legjobb körülmények.
Fuss egy gyors kört!
Akkor lássuk!
Lando, ha tudod tartani ezt a tempót, az szenzációs lenne.
Norris óriási kört fut.
Norris áthalad a célvonalon...
Ének az esőben!
Lando Norris a leggyorsabb.
Egyelőre első vagy. Még jelentkezem.
Képes lesz-e bárki überelni?
Nagyon figyelj, Max! Kell egy érvényes kör.
Most mi legyen?
Nyomd neki!
A középső szektor végén Max Verstappen a leggyorsabb.
Lance Stroll halad Verstappen előtt.
Baleset, bassza meg!
Durva, mennyire nincs tapadás.
Piros zászló, Max.
Azonnal leállítják az időmérőt
a Red Bull legnagyobb bánatára.
Már nem lesz idő újabb gyors körre.
Max Verstappen számára véget ér az időmérő!
Hányadikok lettünk?
Tizenhetedikek.
A kurva életbe!
Messze Max volt a leggyorsabb a pályán.
Ez innentől kezdve csak kármentés.
Ha pontot szereznénk a 17. helyről,
az már nagy eredmény lenne.
Várjuk ki a végét!
Repülőrajtra lesz szükség.
Oké, Lando. Megvan a pole.
Ez valóságos ajándék Lando számára.
Kibaszott király!
A legnagyobb riválisa
annyival hátrébb rajtol, hogy a visszapillantóban sem fogja látni.
A FUTAM
Következzen a fordulatokkal teli világbajnoki küzdelem következő fejezete!
Hamarosan kezdünk São Paulóban.
Komolyan, ez egy vicc.
De majd elválik.
Gratulálok!
Köszi!
Kellemes futamod lesz.
Több előny nem is kell.
Max előlem rajtol.
Ja.
- Üsd ki! - Nem mellőled indul?
Nem.
Ne feledd, első kanyar!
Itt a nagy alkalom.
Főszereplő lehetsz.
Inkább, minthogy leszerepelj.
Ja.
Nem lesz szép, de emlékezetes.
Előre odaadhatják neki a serleget.
- Már belevésték a nevét. - Igen.
Lando komoly esélyt kapott rá,
hogy egy csomó pontot hozzon Maxen.
Mindent bele!
Futamgyőzelem, leggyorsabb kör, 26 pont.
De Max Verstappent sosem szabad leírni.
Sokak szerint hiányzik belőled a világbajnoki mentalitás.
Nem érdekel, mit mondanak mások.
Ők így gondolják.
Én meg úgy, hogy képes vagyok rá.
A legfrissebb időjárás-előrejelzés szerint 15 perc múlva eső várható.
Oké.
Parádés rajt Verstappentől, a Haast máris megelőzte.
George Russell átveszi a vezetést Lando Norristól!
Bakker!
Max Verstappen előbb a Williams, majd a Sauber mellett is elmegy.
Így már a 11. helyen halad.
- Igen! - Szép volt, Max.
És Sergio Pérez megpördül!
Ez nem segít a Red Bullnak a konstruktőri versenyben.
Hogy áll Max?
Ne foglalkozz vele, Lando!
Maximális koncentráció!
Hamilton fél másodpercre.
Szép volt, Max.
Ez az!
Mi a faszt keres ennyire elöl? Max már a tizedik, baszki!
Verstappen a 17. helyről indult,
és a második kör első kanyarjáig már hét helyet jött előre.
Norris egyre közelebb Russellhez.
Milyenek a köreim Maxhez képest?
Lando, te most előre figyelj!
Gasly háromtizedre.
Már a kilencedik vagy.
Max Verstappen a leggyorsabb pilóta a pályán.
- Max? - Lando, nem Max a lényeg.
Oké. Biztos?
Max Verstappen szárnyal!
- Fernando jön. - Oké.
A picsába már!
Max Verstappen Oscar Piastrit üldözi a hetedik helyért.
Minél tovább tartja Piastri maga mögött Verstappent,
annál jobbak lesznek Lando Norris esélyei a bajnoki versenyfutásban.
Oscar, Verstappen jön mögötted két és fél másodpercre.
Fel kell tartóztatnod!
Vettem.
Nehéz elég közel kerülni.
Értem. Ne kapkodd el!
Gyerünk, Oscar!
Nyugalom! Koncentrálj!
- Itt előzhetsz, Max. - Oké.
Max Verstappen feljön a hetedik helyre!
- Igen! - Ez az!
Szép volt.
Lando! Max a hetedik.
- Csak szopatsz. - Ne is mondd!
Verstappen már Lando Norrist üldözi!
Szakad, mintha dézsából öntenék,
és még mindig van hátra 36 kör.
Esőben elsősorban a túlélés a cél,
de közben nyomás alatt kell tartanod a többieket.
Sokáig esik még? Mert ez azért már durva.
Az igazi bajnokok a sorsdöntő pillanatokban emelkednek ki,
és mutatják meg kivételes mentális erejüket.
Még négy percig fog így esni.
Ha csak négy perc, kint maradok.
Vettem, Max.
Legyen már vége! Lófaszt sem látok.
Ez túl veszélyes!
Kimenjek a bokszba?
Miért?
Nagyon elkezdett zuhogni. Nem tudom.
Meg fogok halni, bassza meg.
Lando Norris kijön a bokszba!
- Max! Lando a bokszban. - Az jó.
Max Verstappennek ki kell használnia ezt a lehetőséget.
Gyerünk!
Lando, Verstappen kint maradt.
A picsába!
Max Verstappen feljön a második helyre Lando Norris elé.
Úgy tűnik, Norris rosszul döntött.
Jól van, Max. Ocon 2,9-cel van előtted.
Oké, intézem.
Esteban Ocon vezet a São Pauló-i nagydíjon!
Verstappen átveszi a vezetést!
Lando, Verstappen vezet.
Bassza meg, annyira tudtam!
Koncentrálj a vezetésre!
Norris elhagyja a pályát!
És lecsúszik a hetedik helyre.
Jaj, a francba!
Csak tartsd a pályán!
Norris esélyei egyre halványabbak az egyéni világbajnoki küzdelemben.
Megkezdjük az utolsó kört.
Max Verstappen megnyeri a São Pauló-i nagydíjat!
Ez az!
Igen!
Hihetetlen futam, srácok!
Mondjak valamit? Egyszerűen mesés!
Ez elképesztő, megnyerted a 17. helyről.
Világbajnoki teljesítmény.
Ma egyszerűen nem volt ellenfeled.
Élvezd ki, szép volt!
Ez ám az erődemonstráció, mi?
Ez volt minden idők egyik legjobb versenyzése.
Fenomenális volt.
Sosem szabad feladni.
Hihetetlen!
Norris a hatodik helyen ér célba.
Egy olyan napon, amikor némelyik pilóta szerint
vezetésre alkalmatlanok voltak a körülmények,
Max egyetlenegyszer sem hibázott.
Ha nem történik csoda, lőttek Lando világbajnoki álmainak.
Megérdemelte.
A brazíliai teljesítmény bajnoki címet ért.
Micsoda hét!
Hogy vagy?
Eléggé kikészültem.
Aludni sem tudtam.
Huszonhat órán át ébren voltam.
Nem a jetlag miatt?
Nem, egyszerűen csak...
A gondolataim megállás nélkül...
Hát igen.
Szopás.
Ja.
Megvolt az esélyünk.
De itt a vége.
Szóval...
22. FUTAM LAS VEGAS, USA
Max Verstappen elviszi a főnyereményt Las Vegasban!
Íme, a négyszeres világbajnok!
Sorban a negyedik, Max.
Bámulatos teljesítmény!
Elképesztő! Megvan a negyedik!
Köszönöm mindenkinek!
Élvezd ki, megérdemled!
Egy nagyon elit klubba kerültél.
Ja, nem rossz a társaság.
Viszont megszomjaztam. Ti nem?
Ez az!
Dicsőséges pillanat Max Verstappen számára,
felkerülhet az újabb aranycsillag a bukósisakjára.
Szia, drágám!
Sikerült! Gratulálok!
Köszönöm, édesem! Megvan a negyedik.
Csodálatos!
- Szeretlek. - Én is, szia.
- Szeretlek, szia! - Szia!
Jól van.
- Nagyon büszke vagyok rád. - Hihetetlen.
Megérdemled.
Christian megkönnyebbülhet, hogy Max behúzta a címet.
Le ne ejtsétek!
De a csapat vesztésre áll a konstruktőri küzdelemben.
Egyedül Max hihetetlen teljesítményének köszönhető,
hogy meglett az egyéni cím.
Gratulálok, hogy rohadnál meg!
Szép volt. Jövőre elkaplak, hallod?
Figyu! Egy csomószor elmondtam.
Az a nap is eljön egyszer.
Tudom.
- Mehet az ünneplés! - Ja.
- Majd szólj, hova menjek! - Oké.
Ez a sport csupa érzelem, csupa küzdelem.
Jól akarunk teljesíteni, és ha nem jön össze, nyilván zavaró.
Lando!
Ami történt, megtörtént, de levonjuk a tanulságokat,
és hamar összeszedjük magunkat.
Szabad egy képet?
Köszönöm!
Zaknek fel kell ráznia a pilótáját, és vissza kell küldenie harcolni.
Meg kell nyerniük a konstruktőri címet.
24. FUTAM ABU DZABI, EGYESÜLT ARAB EMÍRSÉGEK
A SZEZON UTOLSÓ VERSENYE
Milyen a hangulat?
Mindenki elszánt.
- Igen? - Igen.
Izgatottak?
- Igen. - Idegesek?
- Senki sem szereti bevallani. - Nem.
A konstruktőri bajnokság jár a legnagyobb pénzdíjjal az F1-ben.
Aki elviszi a főnyereményt, annak 130 millió dollár üti a markát.
Azé a csapaté lesz,
amelynek a pilótái a legtöbb pontot szerzik az idényben.
Tavaly ilyenkor nem gondoltuk volna, hogy most itt tartunk majd.
Nem, az biztos.
A kockás zászlóig nincs vége.
Az utolsó pillanatig.
A Ferrari gyors lesz.
A McLaren erősnek tűnik a verseny előtt,
de így sem lesz könnyű dolguk, ha le akarják győzni a Ferrarit.
Carlos!
Oké, mindenkit végigpuszilgatok.
A Ferrari több mint tradíció és történelem.
Itt láthatod magad.
A sport iránti szenvedély és a siker egyetemes szimbóluma.
Minden pilóta arról álmodik, hogy egy nap a Ferrarinál versenyezhet.
Amíg mindenki Lando és Max küzdelmére figyelt az egyéni versenyben,
a Ferrari szépen gyűjtögette a pontokat a konstruktőriben.
16. FUTAM
Charles Leclerc megnyeri az olasz nagydíjat!
Ez egy igazi álom!
Szuperek vagytok!
Idén másfélszer annyi pontunk és három-négyszer annyi dobogónk van.
19. FUTAM AUSTIN, USA
Charles Leclerc nyer, Carlos Sainz jön be másodiknak!
Szép volt, Carlos.
Köszönöm, Fred.
Csak magunkra koncentrálunk,
és töretlen lelkesedéssel tesszük a dolgunkat, ahogy eddig.
20. FUTAM MEXIKÓVÁROS, MEXIKÓ
A Ferrari egy héten belül másodszor is győzni tud,
ezzel látványosan átrajzolja a konstruktőri tabellát!
A Ferrari elvette a második helyet a Red Bulltól.
Forza Ferrari!
Gracias, Mexikó!
A Ferrari már a McLarent szorongatja,
és könnyen előfordulhat, hogy meg is előzi a szezonzáró futamon.
Mi lesz, ha győznek?
Bulizunk.
Akkor hát jöhet egy kis „Abu-Dzabi-dú”!
Ez tehát a 24. felvonás
a Forma–1-es történetének leghosszabb szezonjában.
Hogyan jellemeznéd egy szóval az idei évet?
Káosz.
Az év utolsó bevonulása.
Picit melegem van.
De a divatért mindent.
Véget ér Hamilton mercedeses korszaka,
és Sainz elbúcsúzik a Ferraritól.
Az utolsó futam előtt
még számos helyért zajlik a küzdelem a konstruktőri versenyben.
- Minden oké? - Igen. Veled?
Amit a múltkori futamon műveltél, az igazi mestermunka volt, őszintén.
Nem gondoltam volna, hogy képes vagy ilyesmire.
Azt hittem, egy balfasz vagy.
De tényleg, esküszöm. Így volt.
Ha megtartjuk a hatodik helyet, csapunk egy jó kis karácsonyi bulit.
De ha nem, majd meglátod.
- Na jól van, sziasztok! - Ciao!
Feljöttünk a hatodik helyre,
most már csak meg kell tartanunk.
A Haasszal állunk harcban.
Akkor leszünk topcsapat, ha mindenki érti a dolgát.
A minőség számít, nem a mennyiség.
És a minőség már megvan.
Jack Doohant ültetjük az autóba 2025-től,
csak egy futammal előrehoztuk a debütálást.
Nem ragozom. Jó munkát akarok végezni.
Az a legfontosabb, hogy menj végig. Ne törd össze a kocsit!
Lewis a távozásával hatalmas űrt hagy maga után.
Év elején úgy éreztük, hogy rázós szezonunk lesz,
de mindenki keményen megdolgozott érte,
hogy élvezetessé tegyük, és ünnepelhessünk.
- Hajrá, Lewis! - Hajrá, Lewis!
Hajrá, Lewis!
Na és, te mire számítasz?
Szoros lesz.
- Tegnap gyors voltál... - Te voltál gyors.
- Nem tudom. - Csak altattál.
Dehogy, én csak...
Ez mekkora!
Nagy a nyomás,
mert a Ferrarinál mindig a bajnoki cím a cél.
Remekelnünk kell.
Üzen valamit Zaknek a vasárnapi futam előtt?
„Nem kell sietni.”
Bármi lehet.
VOLT F1-ES ÉS NASCAR-PILÓTA
Igen, talán egyedül az kavarhat be,
ha Max csinál valami hülyeséget.
- Csak belénk ne jöjjön! - Igen.
Ha világbajnok akarsz lenni, nem roppanhatsz meg a nyomás alatt,
de nagy a tét.
Hát itt vagyunk.
Itt bizony.
Ez is olyan futam, mint a többi.
- Ezzel nyugtatod magad? - Abszolút.
Kurvára nem bírom már.
Vessetek véget a szenvedéseimnek!
Igyekszem.
Lando, rádiópróba a bokszból.
Tisztán hallak.
Az év elején nem a bajnoki címért küzdöttünk,
de egyszerre megnőttek az elvárások.
Azért ez nyomasztó.
Oda kell tennem magam.
Nem követhetek el hibát.
Ez a Jasz Marina versenypálya,
ami a legtöbb szezonzáró futamnak adott otthont
a Forma–1 történetében.
A McLarennek elég, ha az egyik pilótájuk mindkét Ferrarit megelőzi.
Óriási örömmel és büszkeséggel töltene el,
ha konstruktőri vb-címmel köszönhetnék el a Ferraritól.
Meg kell őriznünk a hatodik helyet,
mert nagyjából tízmillió dollár a tét,
amire szüksége van a csapatnak.
Az én vállamon is ott a felelősség,
hogy a Ferrari visszajusson a csúcsra.
Hat éve vagyok a McLarennél.
Ez a családom, az otthonom.
Úgyhogy a konstruktőri cím
mindennél többet jelentene.
A 2024-es idényben utoljára...
kialszanak a lámpák, és elrajtol a mezőny!
Verstappen keményen támadja a McLarent!
Piastri és Verstappen összeakadnak!
- Ne! - Baszd meg, Max!
Basszus, mekkora pech!
Világbajnoki manőver volt.
Ez a legkevésbé sem hiányzott a McLarennek.
Koncentrálj, Lando! Ne aggódj Oscar miatt! Sainz 1,8-cal jön mögötted.
Vettem.
Gyerünk, Charles!
Mekkorát rajtolt Leclerc!
A 12. helyre ugrott előre a 19.-ről, és hol van még a vége?
Sergio Pérez megpördül!
Elment a hajtás.
Pérez kiállásával biztossá vált a Red Bull harmadik helye.
Szép volt, Charles. Nyolcadik vagy.
Micsoda kör volt!
Vamos!
Jelenleg Norris az első, Sainz a második.
Piastri hogy áll?
Tizenkilencedik.
Ettől aligha simulnak ki a mclarenesek idegei.
Pierre jön mögötted, Jack. Sima elengedést kérünk.
Vettem.
Gaslynak a két Haas előtt kell végeznie,
hogy az Alpine bebiztosítsa a hatodik helyet.
Fel kéne tartóztatnod Hülkenberget.
Vettem.
Milyen a balansz?
Egyre rosszabb.
Eddig jól csinálod, csak így tovább!
Tarts ki!
Oké, Nico. Nyomhatod!
Szép volt, Nico.
Ez az, gyerünk!
Gasly 3,3-ra előtted.
Vettem.
Carlos, ez volt a 21. kör.
Jók az idők, közeledsz Landóhoz. Így tovább!
Ennek örülök. Igyekszem.
A két Ferrari a 2. és a 4. helyen,
de ha a McLaren előttük végez, nem nyerhetik meg a bajnokságot.
Sainz 3,2-re. Milyenek a gumik?
Hát ja, Carlos gyorsabb nálam.
Kezdek szenvedni a gumikkal.
Értem.
Lando küszködik.
Gyere ki a bokszba, Carlos!
A Ferrari Sainzot hozza ki először.
Carlos a bokszban. Gyere a kör végén!
Landóval mi van?
- Kijött. - Akkor mindent bele.
Vajon Sainz elé tud-e vágni Landónak?
Nyomjad!
Sainz érkezik az első kanyarhoz.
Lando Norris Carlos Sainz elé jön vissza.
Gasly kilenctizedre.
Szép volt.
Micsoda versenyt fut Charles Leclerc a 19. helyről rajtolva!
Ha így marad, elbukjuk a konstruktőrit?
Így igen.
De még nincs vége.
Vedd fel a ritmust!
Nem tudom, mit értesz ritmus alatt.
Ez a ritmus.
A két Ferrari a második és a harmadik, de a McLaren vezet.
Oké, Kev, nyomd meg ezt a kört!
Menj rá Bottasra!
Ami a csövön kifér!
Jelen állás szerint az Alpine megtartja konstruktőri 6. helyét a Haasszal szemben.
Itt jön Kevin Magnussen...
Bassza meg!
Őrült balszerencse a Haas és Magnussen számára.
Vajon ezen megy el a hatodik helyük?
Hát ez kurva jó.
Az utolsó mercedeses versenyét futó Hamilton
egyre közelebb a csapattársához.
George 1,6 másodpercre.
A különbség 1,2.
George, tiszta küzdelmet kérünk Lewisszal!
Előzhetsz.
Hammer time!
Szép volt, Lewis.
Ez jólesett.
Hogy bírják a gumik, Lando?
Elboldogulok velük.
Bírjátok még?
Ha Lando Norisszal bármi történik,
akkor nehéz lesz elvenni a Ferraritól a konstruktőri világbajnoki címet.
Lando, még három kör.
Hajrá!
Még három kör. Nyomd neki!
Mindent bele!
Eljött a pillanat, amiről a McLaren álmodott.
Lando Norris nyeri a versenyt!
A McLaren a világbajnok!
Megcsináltuk! Világbajnokok vagyunk.
A papaja a csúcson!
Hihetetlen!
Igen!
Oscar, világbajnokok vagyunk.
Baromira megérdemeltük.
Óriási büszkeség. Micsoda év volt!
Köszönöm mindenkinek!
Megcsináltuk!
Lando, imádunk!
Köszönjük ezt a csodálatos évet!
Egyszerűen mesés volt.
Zak kibaszottul irritáló.
Én is imádlak, Zak.
Jó voltál, Carlos.
Ti is, srácok. Megtettünk mindent.
Élmény volt nálatok versenyezni.
Forza Ferrari!
Megvan a hatodik hely.
Gratulálok!
Megvan!
Igen!
Konstruktőri hatodik hely?
Fantasztikus!
Kev, sajnálom, hogy nem sikerült. Megérdemelted volna.
Egy élmény volt. Köszönjük a fantasztikus munkádat.
Köszönöm!
Oké, Lewis. Mutasd meg nekik!
Hát véget ért egy korszak.
Óriási élmény volt a közös munka.
Imádlak titeket.
Nagyon.
Mi is imádunk, és mindig a család tagja maradsz.
Felemelő látvány,
ahogy a két csapat tagjai gratulálnak egymásnak.
Hihetetlen év volt!
A gyárban is elképesztő munkát végeztek.
A jövő év az én évem is lesz. Köszönöm mindenkinek.
Amikor utoljára nyert konstruktőri címet a McLaren,
Lando és Oscar még meg sem születtek.
A McLaren teljesen megérdemelten nyerte meg a bajnokságot.
Ahogy Zak vezetésével megfordították a szezont,
arra egyszerűen nincsenek szavak.
Ez az!
Azok után, hogy 2023 elején ők voltak a leglassabbak a mezőnyben,
2024 végén világbajnokok lettek,
és ez történelmi tett.
- Jók voltatok. - Ti is.
Szép volt.
- Gratulálok! - Köszönjük!
Hol van Zak?
- Ez volt életem legrosszabb két órája. - Elhiszem.
- Óriási! - Egy éved van kiélvezni.
Pontosan. Élvezzük, amíg lehet!
Ha győzöl, megérdemled.
Óriási tisztelet illeti a McLarent.
De azt se felejtsük el, hogy rengeteget léptünk előre tavaly óta.
A jövőre készülünk.
A Ferrari 2023-ban harmadik lett, 2024-ben már a második,
és ha majd 2025-ben Hamilton is csatlakozik hozzájuk,
izgalmas lesz látni, mire képesek együtt.
Óriási boldogság lett volna úgy búcsúzni a Ferraritól,
hogy megnyerjük a bajnoki címet.
Óriási keserűséget és csalódottságot érzek,
és nagyon szomorú vagyok.
Mint láthattátok, én is elérzékenyültem.
Úgy gondoltam, ez a videó szép lezárása a közös fejezetünknek.
Hálás vagyok Frednek és az egész csapatnak.
Megyek, megkeresem Zaket.
- Jó! - Ja, gratulálok neki.
- Kezet fogtok, mint a sportemberek. - Pontosan.
Zak!
- Gratula! - Köszönöm.
- Elismerésem. - Nem volt könnyű.
- Bocs a vérnyomásod miatt. - Plusz motivációt adott.
- Élvezd ki! - Köszönöm.
- Szép volt. - Köszi!
Gratulálok! Örömöt szereztél egy csomó embernek.
NORRIS ANYUKÁJA
Megcsináltad!
Szia! Jézusom!
Landónak nem sikerült nyernie egyéniben,
de győzelemre vezette a McLarent a konstruktőri versenyben.
Szép elégtétel.
- Hogy vagy? - Fantasztikusan.
Kettő, egy!
Az idei szezonban jobb pilótává értem.
Mondjuk úgy, jobban értem a dolgokat,
a versenyzést.
Hogy érzed, nyerhetsz jövőre?
Szerintem képes vagyok rá. Várom a következő szezont.
Jól van.
- Teszek egy próbát, és meglátjuk. - Úgy van.
Kedves Lewis!
Úton vagyok, szóval jobb, ha hangüzenetet hagyok.
Tudtuk, hogy egyszer eljön ez a nap.
Lement az utolsó kör.
A Forma–1 történetének leghosszabb, legsikeresebb együttműködése véget ért.
Meghódítottuk ezt a sportot, és meg is változtattuk.
Hamarosan új fejezetet nyitsz a Ferrarinál.
2025-ben
lesznek új arcok...
- Máris kapsz egy monitort. - Király!
A „tartalék” szót sosem bírtam.
...mások elmennek.
Az utolsó interjúnk.
Az utolsó. Hála istennek, b...
Inkább nem mondom.
Megtiszteltetés volt.
Talán így volt megírva.
Jó móka volt.
A legjobb tanács, amit adhatok,
hogy találd meg az embereidet!
Szóval a jövő évtől a csapatom...
Mi a teljes neve?
Mercedes-AMG Petronas F1 Team.
Oké.
Akikkel együtt álmodtok.
Együtt harcoltok.
És összeérnek!
Akik kiállnak melletted, meghallgatnak,
és akkor is hisznek benned,
amikor kételkedsz magadban.
Ez lesz a legjobb évem a Forma-1-ben.
És bármit is hoz a jövő,
minden álomhoz kell egy csapat.
Vigyázz magadra, barátom!
Viszlát a pályán!
Indul a 2025-ös Forma–1-es szezon,
amint kialszanak a piros lámpák.
- Megríkatott? - Nem.
PETE SAMARA EMLÉKÉRE 1972 - 2024
A feliratot fordította: Tóth Márton